ຈີນ ເປັນຜູ້ຕ້ອງສົງໄສ ໃນການໂຈມຕີ ເຈາະຂໍ້ມູນ ບໍລິສັດ Anthem
ຈີນ ເປັນຜູ້ຕ້ອງສົງໄສ ໃນການໂຈມຕີ ທາງອິນເຕີແນັດ ຕໍ່ບໍລິສັດປະກັນໄພສຸຂະພາບ ໃຫຍ່ອັນດັບສອງ ຂອງ ສະຫະລັດ.
ບັນດານັກສືບສວນສະຫະລັດ ກຳລັງພະຍາມຍາມທີ່ຈະລົງ ຄວາມເຫັນກ່ຽວກັບ ສາເຫດໃນການໂຈມຕີທາງອິນເຕີແນັດ ຢ່າງຮ້າຍແຮງ ຕໍ່ບໍລິສັດປະກັນໄພສຸຂະ ພາບ ທີ່ໃຫຍ່ເປັນອັນ ດັບສອງ ຢູ່ໃນສະຫະລັດ ດ້ວຍຄວາມສົງໄສແນໃສ່ຈີນວ່າ ເປັນແຫລ່ງທີ່ມາຂອງການໂຈມຕີເຈາະຂໍ້ມູນດັ່ງກ່າວ ບໍລິສັດ Anthem ໄດ້ເປີດເຜີຍໃຫ້ຊາບ ໃນອາທິດນີ້ວ່າ ພວກ ໂຈມຕີທາງອິນ ເຕີແນັດຫຼືແຮັກເກີ້ ໄດ້ເຈາະເຂົ້າໄປໃນຖານຂໍ້ ມູນຂອງຕົນ ທີ່ມີປະຫວັດພະນັກ ງານ ພ້ອມທັງປະຫວັດຂອງ ພວກລູກຄ້າທັງໃນປັດຈຸບັນແລະອະດີດປະມານ 80 ລ້ານຄົນ ສື່ມວນຊົນຕາເວັນຕົກ ໂດຍອ້າງເຖິງແຫລ່ງຂ່າວທີ່ຮູ້ເລື້ອງດີ ກ່ຽວກັບການສືບສວນ ລາຍ ງານວ່າ ພວກແຮັກເກີ້ຈີນ ອາດເປັນຜູ້ຮັບຜິດຊອບຕໍ່ການໂຈມຕີດັ່ງ ກ່າວ ແຫລ່ງຂ່າວ ກ່າວວ່າ ການໂຈມຕີທາງອິນເຕີແນັດ ສະແດງໃຫ້ເຫັນເຖິງຮ່ອງຮອຍຕ່າງໆຂອງການໂຈມ ຕີຄັ້ງກ່ອນທີ່ມີການຖິ້ມໂທດໃສ່ພວກແຮັກເກີ້ຈີນ ນັ້ນ ໂຄສົກກະຊວງການຕ່າງປະເທດຈີນ ທ່ານ Hong Lei ກ່າວໃນວັນສຸກມື້ນີ້ວ່າ ການຄາດ ຄະເນດັ່ງກ່າວແມ່ນບໍ່ມີພື້ນຖານເລີຍ ແລະຜູ້ຄົນບໍ່ຄວນມີທັດສະນະຄະ ຕິທີ່ບໍ່ເປັນທຳ ແລະ ກ່າວຫາແບບບໍ່ມີມູນຄວາມຈິງຕໍ່ຈິງ ຫ້ອງການສືບສວນຂອງສັນຕິບານກາງສະຫະລັດຫລື FBI ກຳລັງສືບສວນເບິ່ງ ສາເຫດ ຂອງການໂຈມຕີທາງອິນເຕີແນັດ ຊຶ່ງບໍລິສັດ Anthem ກ່າວວ່າ ຕົນໄດ້ຄົ້ນພົບໃນເດືອນ ແລ້ວນີ້ ບັນດາບໍລິສັດປະກັນໄພສຸຂະພາບໃຫຍ່ໆ ເຊື່ອວ່າ ໄດ້ຕົກເປັນເປົ້າໝາຍສຳຄັນຂອງໂຈມຕີ ເພາະວ່າ ບໍລິສັດເຫຼົ່ານີ້ມີຂໍ້ມູນຢ່າງຫລວງຫລາຍ ຮວມທັງປະຫວັດ ດ້ານສຸຂະ ພາບ ບັດສິນເຊື່ອ ແລະນໍ້າເບີບັດປະກັນສັງຄົມ ແລະລາຍລະອຽດໃນການຕິດຕໍ່ຕ່າງໆ ບັນດາເຈົ້າໜ້າທີ່ສະຫະລັດ ໄດ້ກ່າວຫາຈີນມາເປັນເວລາດົນນານແລ້ວວ່າ ໄດ້ເພີ້ມທະວີການໂຈມຕີທາງອິນເຕີແນັດ ຕໍ່ບັນດາບໍລິສັດອາເມຣິກັນ ແລະເປົ້າໝາຍຕ່າງໆ ຂອງລັດ ຖະບານ ຈີນໄດ້ປະຕິເສດ ຕໍ່ການກ່າວຫາເຫລົ່ານັ້ນ